इसी प्रकार, बानुए रीसंदे नाम से प्रसिद्ध तख़्ती नवीन ईलाम काल की कला का सुन्दर नमूना है, इसमें शेर के पंजे की भांति एक कुर्सी को दिखाया गया है। इस तख़्ती में एक महिला को कुर्सी पर बैठे हुए दिखाया गया है, जिसके हाथ में कताई की धुरी है। शेर के पंजे के डिज़ाइन की कुर्सियां एकेमेनिद काल से संबंधित हैं, जिससे पता चलता है कि एकेमेनिद शासक ईलाम काल की कला से प्रभावित थे। ईरान में खुदाई में मिलने वाली दूसरी कुर्सियों में दूसरी सहस्राब्दी ईसा पूर्व से संबंधि पीतल की कुर्सी है, जो ईरान के गीलान प्रांत से मिली है। यह पीतल की कुर्सी चार सादा पायों से बनी है, उन पर एक स्क्वायर तख़्ती रखी है और कमर लगाने के लिए पीछे एक आयताकार तख़्ती है। जिस तरह से आज कुर्सियां बनाई जाती हैं।